જિલ્લામાં આ વર્ષે બીટી કપાસનું સમયસર વાવેતર થઈ ગયુ છે, પરંતુ અપુરતો અને અનિયમીત વરસાદ થકી મુખ્ય પાક એવા કપાસના પાકમાં ફલાવરીંગ પૂર્વે ગુલાબી ઈયળે દેખા દેતા ઉત્પાદન ઉપર ખતરો તોળાયો છે. આમ, ઈયળના ઉપદ્રવથી જગતાતના મોઢે આવેલ કોળીયા ઝુંટવાઈ જવાની ભિતી સેવાતા તંત્રમાં પણ દોડધામ મચી જવા પામી છે. આ અંગે ખેતીવાડી વિભાગે જુદી-જુદી ત્રણ ટીમો બનાવીને તાલુકા કક્ષાએ સર્વેનો ધમધમાટ શરૂ કરાવ્યો છે. તેમ છતાં ઈયળના અટકાવ કે નાશ માટે ખેડૂતોને જરૂરી દવા છંટકાવની સુચના આપવામાં આવી છે.